Mari Kalkun

Mari Kalkun (sündinud 1. aprillil 1986) on eesti laulja, laulukirjutaja, helilooja ja muusik. Ta õppis 2005–2009 Tartu Ülikooli Viljandi Kultuuriakadeemias kultuurikorraldust spetsialiseerumisega muusikale. Lõpetas 2013. aastal Eesti Muusika- ja Teatriakadeemia ning Tartu Ülikooli Viljandi Kultuuriakadeemia ühismagistriõppekava pärimusmuusika laulu erialal cum laude. Aastatel 2012–2013 õppis ta vahetusüliõpilasena Sibeliuse Akadeemia pärimusmuusika osakonnas laulu erialal, kus sooritas ka magistrikontserdi. Mari Kalkuni meeldejäävad meloodiad ja ruumilised helimaastikud on inspireeritud eesti luulest ja loodusest, regilaulust ja elust enesest. Ta kasutab muusika loomisel kandleid, akordioni, kitarri, klaverit, kuid eeskätt tunneb laulja ära tema vägeva ja nüansirikka hääle järgi. Oluline koht tema loomingus on improvisatsioonil ja helidega eksperimenteerimisel. Mari Kalkunilt on ilmunud viis albumit, mis on välja antud ka mujal Euroopas ja Jaapanis. Tema muusikutee algas autorialbumiga ”Üü tulõk” (2007), mis sai kodumaal sooja vastuvõtu osaliseks ning mida märgati ka välismaal. Mari Kalkun lõi 2012. aastal Helsingis oma rahvusvahelise ansambli nimega Mari Kalkun & Runorun. Ansambli album "Tii ilo" esitati muusikaauhindade kandidaadiks nii Eestis kui ka Soomes. Mari Kalkun on oma kontsertidega esinenud enamikus Euroopa riikides, New Yorgis ja Washingtonis ning käinud kuuel ringreisil Jaapanis. 2018. aastal valiti tema sooloalbum “Ilmamõtsan” album The Guardiani poolt aasta parimate maailmamuusika albumite esikümnesse. Mari Kalkun on teinud kaastööd Klassikaraadiole ja BBC-le. Ta on teinud kaasa rahvusvahelistes muusikaprojektides, näiteks solistina Läti rahvusliku sümfooniaorkestri ning Läti riigi kooriga Latvija ning Eesti Filharmoonia Kammerkooriga muusikalavastuses "Suidsusannasümfoonia". Ta on teinud koostööd selliste nimekate maailmamuusikutega nagu Nathan Riki Thomson, Maija Kauhanen, Anne-Mari Kivimäki, Pekko Käppi, saami räppar Ailu Valle, tõva muusik Andrei Mongguš, Tomoya Nakai jmt. Mari Kalkuni muusikat on seatud ka kooridele ja orkestritele ning esitatud noorte tantsu- ja laulupeol. Alates 2009. aastast vabakutseline muusik. Varem töötanud Klassikaraadios ja Eesti Pärimusmuusika Keskuses. Tal on oma plaadifirma Haki Helü. "Üü tulõk" (Õunaviks, 2007) "Vihmakõnõ" (Õunaviks, 2010) "Upa-upa ubinakõnõ" (Võru Instituut, 2015) "Tii ilo" (Rockadillo Records, 2015) "Ilmamõtsan" (Nordic Notes, 2017) "Õunaaia album" (Aigu Om Records, 2020) "Stoonia Lood" (Real World Records, 2023) "Sata-sata!" (2019) "Ma tahaksin kodus olla" (Aigu Om Records, 2020) "Elukoor" (Aigu Om Records, 2020) 2010 Tartu Kultuurikandja aunimetus (noor kultuurikandja) 2013 Etnokulp (parim laulik) 2016 Eesti Kultuurkapitali Võrumaa eksperdigrupi aastapreemia võrukeelsete lastelaulude populariseerimise eest (koos Tuulikki Bartosiki ja Ramo Tedrega projektis "Upa-upa ubinakõnõ") 2018 Tallinn Music Weeki artistiauhind 2018 Võrumaa kultuuripärl – Võrumaa kultuurisaadik maailmas 2018 stipendium "Ela ja sära" 2019 Eesti Kultuurkapitali helikunsti sihtkapitali aastapreemia (sisukas loominguaasta) 2020 Aasta muusik Vaata, kuidas esinevad Mari Kalkun & Runorun[alaline kõdulink]. Menu, 7. juuni 2013 Mari Kalkun hindab vabadust. Naine24.ee, 21. juuli 2013 Lauljatar Mari Kalkunist sai magister ja plaadifirma omanik. elu24, 18. juuli 2013 Ametlik koduleht Eesti Ansamblite Andmebaas Mari Kalkun andmebaasis MusicBrainz (inglise keeles) Mari Kalkuni videod Vimeo.com saidil Mari Kalkun & band Mari Kalkun: folgis tuleb leida oma kiiks. Eesti Päevaleht, 2. aprill 2011